CELEX: 62010TN0579
Language: da
Date: 2010-12-21 00:00:00
Title: Sag T-579/10: Sag anlagt den 21. december 2010 — macros consult mod KHIM — MIP Metro (makro)

19.2.2011   
            
            
               DA
            
            
               Den Europæiske Unions Tidende
            
            
               C 55/30
            
         Sag anlagt den 21. december 2010 — macros consult mod KHIM — MIP Metro (makro)
   (Sag T-579/10)
   2011/C 55/54
   Stævningen er affattet på tysk
   
      Parter
   
   
      Sagsøger: macros consult GmbH — Unternehmensberatung für Wirtschafts — und Finanztechnologie (Ottobrunn, Tyskland) (ved advokat T. Raible)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: MIP Metro Group Intellectual Property GmbH & Co. KG (Düsseldorf, Tyskland)
   
      Sagsøgerens påstande
   
   
               —
            
            
               Afgørelse truffet den 18. oktober 2010 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 339/2009-4) omgøres således, at den af sagsøgeren indbragte klage for appelkammeret er begrundet, og at ugyldighedsbegæringen derfor tages til følge.
            
         
               —
            
            
               Harmoniseringskontoret og MIP Metro Group tilpligtes at betale omkostningerne i forbindelse med ugyldighedssagen og klagesagen ved Harmoniseringskontoret såvel som i forbindelse med sagen ved Retten.
            
         
      Søgsmålsgrunde og væsentligste argumenter
   
   
      Det registrerede EF-varemærke, der begæres erklæret ugyldigt: Et figurmærke, som indeholder ordbestanddelen »makro«, for varer og tjenesteydelser i klasse 1-42
   
      Indehaver af EF-varemærket: MIP Metro Group Intellectual Property GmbH & Co. KG
   
      Indgiveren af begæringen om, at EF-varemærket erklæres ugyldigt: macros consult GmbH
   
      Begrundelse for ugyldighedsbegæringen: Begæring om, at varemærket erklæres ugyldigt i henhold til artikel 53, stk. 1, litra c), og stk. 2, i forordning (EF) nr. 207/2009 (1), med hensyn til de varer og tjenesteydelser, der er blevet registreret i klasse 9, 35, 36 og 41
   
      Annullationsafdelingens afgørelse: Begæringen ikke taget til følge
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af artikel 53, stk. 1, litra c), og stk. 2, sammenholdt med artikel 8, stk. 4, i forordning (EF) nr. 207/2009, da sagsøgeren allerede før det omtvistede EF-varemærkes ansøgningsdato gjorde brug af betegnelsen »macros Consult« som navn og firmabetegnelse/virksomhedskendetegn, og derfor har en prioritetsret til dette kendetegn i henhold til § 5, stk. 2, første punktum, i den tyske Markengesetz.
   
      (1)  Rådets forordning (EF) nr. 207/2009 af 26.2.2009 om EF-varemærker (EUT L 78, s. 1).